Diari Oficial de la Generalitat Valenciana


Sumari del DOGV 5892, del 13-11-2008 (2008/12981)

Judici verbal 001310/2007-G. Notificació de la sentència a Berneray Corporación, SL.
------------------------------------------------------------------------------------

### Dades del document

Número de DOGV
:   5892

Data del DOGV
:   13-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12670


Data del document
:   16-09-2008

Organisme emissor
:   Jutjat d'Instrucció Número 2 de Castelló de la Plana

Tipus de document
:   Edicte

Descriptors 

:   * sistema judicial

Judici verbal 001310/2007-G. Notificació de la sentència a Berneray Corporación, SL. [2008/12357]  
Demandants: Delfina Inmaculada Roig Font de Mora i Javier Ferrer Font de Mora   
Procuradora: Rosa Isabel Andreu Nácher i Rosa Isabel Andreu Nácher.  
Demandat: Berneray Corporación, SL.   
Pedro Moya Doñate secretari d'este Jutjat de Primera Instància número 2 de Castelló de la Plana, fa saber:   
Que en este procediment s'ha dictat sentència en data, que té l'encapçalament i la dispositiva que són del tenor literal següent:  
«Sentència número 22  
Castelló de la Plana, 4 de febrer de 2008  
José María Cutillas Torns, magistrat jutge del Jutjat de Primera Instància número 2; ha vist estes actuacions de judici declaratiu verbal de desnonament número 1310/2007-G, promogudes a instància de Delfina Inmaculada Roig Font de Mora i Javier Ferrer Roig, i representada per la procuradora dels tribunals, Rosa Isabel Andreu Nácher, assistida per la lletrada Dana Llorca Esteve, contra l'entitat mercantil Berneray Corporación, SL, declarada en situació processal de rebel·lia, en este procediment que versa sobre desnonament per falta de pagament de les rendes i acumulada de reclamació de quantitat, en base als següents.  
Dispositiva  
Que amb l'estimació íntegra de la demanda interposada per la procuradora dels tribunals, Rosa Isabel Andreu Nácher, en nom i representació de Delfina Inmaculada Roig Font de Mora i Javier Ferrer Roig, i dirigida contra l'entitat mercantil Berneray Corporación, SL, declarada en situació processal de rebel·lia, declare resolt per falta de pagament, el contracte d'arrendament concertat entre les parts en relació amb l'habitatge situat a Benicàssim (Castelló), carrer de la Cort, número 87, donant lloc al desnonament sol·licitat, i se li comunica a la part demandada de llançament si no desallotja esta finca en el termini legal; així mateix, condemne la mercantil demandada a pagar a l'actora la quantitat 4.732,80 euros, així com totes aquelles rendes o quantitats degudes que, successivament, vencen i s'ocasionen fins al complet pagament i desallotjament de l'esmentat habitatge. Són d'aplicació els interessos establits en el fonament de dret sisé d'esta resolució. S'imposen les costes processals a la part demandada.  
Manera d'impugnació: mitjançant recurs d'apel·lació davant l'Audiència Provincial de Castelló (article 455 LECn).  
El recurs es prepararà mitjançant escrit presentat en este Jutjat en el termini de 5 dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
Esta és la sentència, que pronuncie, mane i firme».  
I perquè conste i valga d'edicte per a la notificació de la sentència als demandats Berneray Corporación SL, expedisc este edicte.  
Castelló de la Plana, 16 de setembre de 2008. - El secretari: Pedro Moya Doñate.